18. 5. 84 De Europæiske Fællesskabers Tidende Nr. L 132/1 I (Retsakter hvis offentliggørelse er obligatorisk) RÅDETS FORORDNING (EØF) Nr. 1367/84 af 15. maj 1984 om midlertidig suspension af de autonome satser i den fælles toldtarif for visse landbrugsvarer RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 28, under henvisning til udkast til forordning forelagt af Kommissionen, og ud fra følgende betragtninger : Der er for tiden utilstrækkelig eller ingen produktion i Fællesskabet af de i denne forordning omhandlede varer, og producenterne kan således ikke dække behovet inden for de forbrugende industrier i Fælles- skabet ; det er i Fællesskabets interesse i visse tilfælde kun delvis at suspendere de autonome satser i den fælles toldtarif, navnlig på grund af en eksisterende fælles- skabsproduktion, og i andre tilfælde at gennemføre en fuldstændig suspension ; på grund af vanskelighederne ved i nærmeste fremtid nøje at vurdere udviklingen, den økonomiske situation inden for de berørte sektorer, bør disse suspensionsfor- anstaltninger kun .være af midlertidig karakter, idet deres gyldighedsperiode fastsættes under hensyntagen til fællesskabsproduktionens interesser — UDSTEDT FØLGENDE FORORDNING: Artikel 1 De autonome satser i den fælles toldtarif for de varer, der er anført i tabellerne i bilaget, suspenderes til den ud for hver af disse varer angivne størrelse. Disse suspensioner gælder : — fra den 1. juli til den 31. december 1984 for de i tabel I nævnte varer, — fra den 1. juli 1984 til den 30. juni 1985 for de i tabel II nævnte varer. Artikel 2 Denne forordning træder i kraft den 1. juli 1984. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. maj 1984. På Rådets vegne C. CHEYSSON Formand